चुपुणिका तारा

चुपुणिका या प्लायोनी (Pleione), जिसका बायर नामांकन २८ टाओरी (28 Tau या 28 Tauri) है, वृष तारामंडल में स्थित एक तारा है। यह कृत्तिका तारागुच्छ का सदस्य है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +५.०९ है। यह कृत्तिका तारागुच्छ में अपने से अधिक तेजस्वी वर्षयंती तारे (ऐटलस, Atlas) के पड़ोस में स्थित होने के कारण कठिनाई से दिखता है। पृथ्वी से एक दिखने वाला यह तारा वास्तव में एक द्वितारा है। इसका मुख्य तारा "चुपुणिका ए" (Pleione A) कहलाता है। यह सूरज से १९० गुना अधिक कांतिमान रखने वाला बी-श्रेणी का तारा है। इसकी घूर्णन गति बहुत अधिक है (आकरनार तारे से भी अधिक) और यदि ज़रा-भी अधिक होती तो तारा टूट सकता था।"शुक्लयजुर्वेदमाध्यन्दिनीयसंहिता," योगेश्वर गुरु गंगेश्वर ट्रस्ट"शुक्लयजुर्वेदमाध्यन्दिनीयसंहिता," योगेश्वर गुरु गंगेश्वर ट्रस्ट"Goddessess in Ancient India," Prithvi Kumar Agrawala, Abhinav Publications, 1984, ISBN 9780391029606, ... They form a group of seven stars which are named in the Taittiriya Brahmana as Amba, Dula, Nitatni, Abhrayanti, Meghayanti, Varshayanti and Chupunika ..."बाबूराम आचार्य स्मृतिग्रन्थ," इतिहास शिरोमणी बाबूराम आचार्य शतवार्षिक समारोह समिति, नेपाल, १९८९, ... दुला 17 Tauri ... नितत्नी 19 Tauri ... अभ्रयन्ती 20 Tauri ... वर्षयन्ती 27 Tauri ... मेघयन्ती 23 Tauri ... मेरो विचारमा 28 Tauri नै चुपुणीका हो ... (नेपाली भाषा में)

 इन्हें भी देखें 
 कृत्तिका तारागुच्छ
 दानव तारे
 वृष तारामंडल

 सन्दर्भ 

श्रेणी:वृष तारामंडल
श्रेणी:बी-प्रकार उपदानव तारे
श्रेणी:द्वितारे
श्रेणी:कृत्तिका तारागुच्छ